Geen pret by die werk nie, sê nuwe beleidDie plasing op Reddit Werknemers kan soms maklik kla oor toestande by die werk of hul base se gedrag, maar een man voer aan sy werkgewers het te ver gegaan met nuwe reëls vir die kantoor. Hy het ŉ foto op Reddit gedeel met die nuwe beleid wat bepaal dat daar “geen pret” in die kantoor mag wees nie. Sy plasing het reeds meer as 700 kommentare uitgelok van mense wat die reëls wou bespreek, soos dat “vriendskappe slegs buite werksure aangeknoop mag word”. Die beleid lui soos volg: “Aandag werknemer van [gesensor]. “Werk is nie veronderstel om pret te wees nie. Hierdie is jou werk. Moenie enige werkstyd gebruik om onderwerpe te bespreek wat nie met die werk verband hou nie. Moenie vriendskappe tydens werksure aanknoop nie. Ruil telefoonnommers uit of kuier ná die werk afgehandel is. “Kontak my by [gesensor] indien ŉ medewerker enige gesprekke tydens werksure voer wat nie met die werk verband hou nie. “Werk is nie jou dagsorg nie.” Reddit-gebruikers sê hulle het lekker gelag vir die nota. “Dis so snaaks! Sterkte om dit toe te pas,” skryf een persoon. “Ek dink my baas knoop meer geselsies aan oor nie-werksgoed as enigiemand anders!” Iemand anders reageer: “Skryf vir hulle terug en sê hulle moenie ŉ Minion op die plakkaat sit nie. Hulle het heeltemal te veel pret gehad om dié plakkaat te maak.” ŉ Derde persoon voeg by: “As ek só iets by my werksplek sien, dan durf my baas my nie bel as ek siek is nie!”